Rossiya va Qozog‘iston “Boyqo‘ng‘ir” kompleksidagi hamkorlik bo‘yicha kelishuvga erishdi

Rossiya va Qozog‘istonninng “Boyqo‘ng‘ir” kompleksidagi keyingi hamkorligi konsepsiyasi RF bosh vaziri o‘rinbosari Dmitriy Rogozin va Qozog‘iston bosh vazirining birinchi o‘rinbosari Asqar Mamin tomonidan imzolandi. Bu haqda “Interfaks” xabar bermoqda.

Bundan tashqari, Boyqo‘ng‘ir shahrining maqomi to‘g‘risidagi davlatlararo kelishuvga o‘zgartirishlar kiritildi. Bayonnomani Rossiyaning “Roskosmos” davlat korporatsiyasi bosh direktori Igor Komarov hamda Qozog‘iston mudofaa va aerokosmik sanoati vaziri Beybut Atamqulov imzoladi.
Hujjatlar ikki mamlakat rahbari Vladimir Putin va Nursulton Nazarboyevning uchrashuvi yakunlariga ko‘ra imzolandi.